สุดยอด 3 กองทุนเด่นผลตอบแทนสม่ำเสมอ
จุดเริ่มต้นที่ดีในการออมหรือลงทุนเพื่อเพิ่มมูลค่าหรือเงินปันผลตอบแทน กองทุนรวมที่มีหลากหลายในปัจจุบันเป็นทางเลือกที่สามารถตอบสนองความต้องการให้กับนักลงทุนทั่วไป ทั้งหน้าใหม่ หน้าเก่า เข้าไปศึกษาข้อมูล ในการเก็บสะสมไว้ให้เป็นเงินออมสู่อนาคต
24 ม.ค. 2559

จุดเริ่มต้นที่ดีในการออมหรือลงทุนเพื่อเพิ่มมูลค่าหรือเงินปันผลตอบแทน กองทุนรวมที่มีหลากหลายในปัจจุบันเป็นทางเลือกที่สามารถตอบสนองความต้องการให้กับนักลงทุนทั่วไป ทั้งหน้าใหม่ หน้าเก่า เข้าไปศึกษาข้อมูล ในการเก็บสะสมไว้ให้เป็นเงินออมสู่อนาคต
แต่อย่างไรก็ตามนักลงทุนที่จะนำเงินมีค่าไปให้ผู้จัดการกองทุนบริหารนั่น นักลงทุนย่อมต้องผ่านการไตร่ตรองที่ดีแล้ว โดยวิธีต่างๆ ไม่ว่าจะค้นหาข้อมูลจากเวฟไซร์ สอบถามจากผู้ที่มีความรู้ด้านกองทุน สอบถามถามพนักงาน ซึ่งอาจทำให้นักลงทุนยังไม่กล้าตัดสินใจที่จะลงทุน
ทั้งนี้ “ข่าวหุ้นธุรกิจ” มีการค้นหาข้อมูลกองทุนเพิ่มเติมนอกเหนือจากกองทุนที่นักลงทุนมองอยู่ ก็จะช่วยให้ซื้อกองทุนได้ตรงกับความต้องการมากขึ้น
ส่วนเคล็ดลับพื้นฐานที่ข่าวหุ้นคัดเลือกมานั่น เป็นตัวเลขที่ปรากฏขึ้น คืออัตราผลตอบแทนกองทุนรวมทุกๆไตรมาสสามารถชนะดัชนี อีกทั้งทุกไตรมาสของปี 2558 จะให้ผลตอบแทนดีต่อเนื่อง
จากการสำรวจ พบว่า มีกองทุนรวม 3 กองที่เข้าแก๊ป ซึ่งอาจเป็นกองทุนของใครหลายๆ คนที่กำลังมองอยู่ก็ได้ ได้แก่ 
กองทุนแรก กองทุนเปิดกรุงศรียุโรปอิควิตี้เพื่อการเลี้ยงชีพ หรือ KFEURORMF ถือเป็นกองทุนที่ให้ผลตอบแทนดีต่อเนื่องทั้ง 4 ไตรมาสเลยที่เดียว โดยไตรมาส 1/58 ให้ผลตอบแทน 5.09% ต่อมาในไตรมาส 2/58 ให้ผลตอบแทน 5.61% ส่วนไตรมาส 3/58 ให้ผลตอบแทน 1.10% และในไตรมาส 4/58 ให้ผลตอบแทนมากถึง 7.54% นับเป็นกองทุนที่มั่นคง และแข็งแกร่งกองหนึ่ง
ในแง่ของกลยุทธ์การลงทุนที่ทำให้มีผลตอบแทนแก่นักลงทุนตลอด โดยมีการลงทุนในหน่วยลงทุนของกองทุนรวมต่างประเทศชื่อ กองทุน Allianz Europe Equity Growth Fund (กองทุนหลัก) โดยเฉลี่ยในรอบปีบัญชีไม่น้อยกว่าร้อยละ 80.00 ของ NAV โดยกองทุนหลักจะเน้นลงทุนในหุ้นจะทะเบียนในประเทศที่เป็นสมาชิกของสหภาพยุโรป
กองทุนที่สอง กองทุนเปิดกรุงศรียุโรปอิควิตี้ หรือ KF-EUROPE ถือเป็นอีกกองที่ยอดเยี่ยมในการให้ผลตอบแทนที่มั่นคง และสม่ำเสมอตลอดทุกไตรมาสในปี 2558 โดยไตรมาส 1/58 ให้ผลตอบแทน 4.01% ต่อมาในไตรมาส 2/58 ให้ผลตอบแทน 4.74% ส่วนไตรมาส 3/58 ให้ผลตอบแทน 0.76% และในไตรมาส 4/58 ให้ผลตอบแทน 6.40%
สำหรับการลงทุน ลงทุนในหน่วยลงทุนของกองทุนรวมต่างประเทศชื่อ กองทุน Allianz Europe Equity Growth Fund (กองทุนหลัก) โดยเฉลี่ยในรอบปีบัญชีไม่น้อยกว่าร้อยละ 80.00 ของ NAV โดยกองทุนหลักจะเน้นลงทุนในหุ้นจะทะเบียนในประเทศที่เป็นสมาชิกของสหภาพยุโรป
กองทุนที่สาม กองทุนเปิดกรุงศรีโกลบอลสมอล-มิดแคปอิควิตี้ปันผล หรือ KF-SMCAPD ก็ไม่แพ้จากสองกองทุนเลย มีความสามารถให้การให้ผลตอบแทนทุกๆ ไตรมาสเช่นกัน โดยไตรมาส 1/58 ให้ผลตอบแทน 4.96% ต่อมาในไตรมาส 2/58 ให้ผลตอบแทน 6.51% ส่วนในไตรมาส 3/58 ให้ผลตอบแทน 1.70% และในไตรมาส 4/58 ให้ผลตอบแทน 5.44%
โดยมีการลงทุนในกองทุน Franklin Global Small-Mid Cap Growth Fund ไม่น้อยกว่าร้อยละ 80 ของมูลค่าทรัพย์สินสุทธิ มีนโยบายลงทุนในตราสารทุนของบริษัทต่างๆ ที่มีขนาดเล็กและขนาดกลางทั่วโลก
กรณีกองทุนที่ให้ผลตอบแทนสม่ำเสมอต่อทุกไตรมาส เท่ากับกองทุนข้างต้นย่อมน่าดึงดูดมากกว่าสำหรับนักลงทุนทั่วไป
เมื่อเจาะลึกไปทั้ง 3 กองทุน ก็พบว่า เป็นของ บลจ. กรุงศรี ที่คอยดูแลกองทุนดังกล่าวข้างต้น ซึ่งก็หมายความว่ากลยุทธ์ของผู้จัดการกองทุนเดินมาถูกทาง
แบบมีประสิทธิภาพอย่างแท้จริง
…
 
ข้อมูลกองทุนรวมที่ให้ผลตอบแทนดีติดต่อกัน 4 ไตรมาสของปี 2558